Nazio zeltak

Nazio zeltak edo keltak Europako mendebaldeko herrialdeak dira, hizkuntza zeltak erabiltzen dituztenak.

Zelta hitzaren etimoa den keltoi hitzetik sortutako beste izen bat ere erabiltzen da nazio horiek aipatzeko: Keltia (zelten nazioa edo zelten lurraldea). Hortik eratorri da keltiar jentilizioa, zeltaren sinonimoa.

V. mende arte, Britainiar Uharteak osoki eta Mendebaldeko Europaren zati bat zeltak ziren. Mendeen iraganean, zelta hizkuntzak eta kultura kontinentearen ipar-mendebaldeko muturretan besterik ez ziren mantendu ahal izan; izan ere, bazter haietan, erromanizazioa berandu edota batere ez zen iritsi, eta germaniar jatorriko herrialdeek (Angloak, jutoak, bikingoak, saxoiak, normandiarrak...) ez zituzten guztiz menperatu edota asimilatu.

Zelta nazio edo herrialdeak 
Gaur egun, sei naziok betetzen dituzte irizpide horiek, Iberiar penintsulako lurralde batzuek ere beren burua zeltatzat hartzen duten arren.

Zelta Liga erakundearen arabera honako sei herrialde hauek dira:

Amerikan 
Argentinako Chubuteko probintzian bizi dira galestar jatorriko milaka pertsona, horietako batzuk galesdunak.

Kanadan, Eskozia Berrian bizi dira gaelikodunak (Cape Bretonen bereziki), eta Ternuan irlanderadunak.

Iberiar penintsulan 
Penintsularen iparraldean, herrialde batzuek ez dituzte nazio zeltatzat hartzeko historia edo hizkuntza irizpideak betetzen, baina ustezko arrazoi "kulturalak" direla eta, euren burua zeltatzat hartzen dute. Galizia eta Asturies dira nagusiki; eta, neurri apalago batean, Leon eta Kantabria ere bai.

Ikus, gainera 
 Estaturik gabeko nazioak
 Galesak Ipar Amerikan
 Galesak Patagonian
 Hizkuntza zeltak

Erreferentziak

Kanpo estekak 
  Liga Zeltikoa
  Liga Zeltiko amerikarra

Nazio zeltak
Hizkuntza eskualdeak